Author: agenda0
Company: agenda

Hodnotenie plnenia uznesenia k Vyhláseniu o hospodárskej politike pre účely Staff monitored program – október 2001

Uzneseniami č. 273 z 28. marca 2001 a č. 417 z 9. mája 2001 vláda SR schválila Vyhlásenie o hospodárskej politike pre účely Staff monitored program (SMP) s pripomienkami prijatými na rokovaní vlády a uložila ministerke financií, ministerke pre správu a privatizáciu národného majetku, ministrovi hospodárstva, ministrovi zdravotníctva, ministrovi práce, sociálnych vecí a rodiny, ministrovi dopravy, pôšt a telekomunikácií, ministrovi školstva a ministrovi pôdohospodárstva splniť úlohy uvedené v prílohách 1 a 2 uznesenia v určených termínoch. Vláda SR zároveň uložila podpredsedovi vlády I. Miklošovi predložiť v októbri 2001 vláde hodnotenia plnenia týchto úloh.
 
27. júla 2001 program SMP prerokovala a schválila Rada výkonných riaditeľov Medzinárodného menového fondu.
 
Priebežným hodnotením doterajšieho plnenia uznesenia vlády sa pravidelne zaoberala Porada ekonomických ministrov a na svojich zasadnutiach 13. 6. 2001, 27. 6. 2001 a 18. 7. 2001 aj vláda SR. Opakovane bolo konštatované priebežné plnenie uznesení s niektorými výhradami. Rezortné odpočty tieto konštatovania potvrdili, pričom oproti júlu 2001 možno konštatovať zlepšenie plnenia najmä úloh z prílohy č.1 (benchmarky).

 
Prehľad plnenia:
 
V prílohe 1 (20 úloh) bolo k októbru 2001 splatných 12 úloh. Z nich:
2 úlohy boli splatné a splnené priamo s prijatím SMP.
1 úloha je priebežná a v plnení.
4 úlohy sú splnené, 2 úlohy sú v plnení, 1 úloha je splnená čiastočne a 2 úlohy sú plnené s meškaním.
 
1 úloha mala byť splatná k decembru 2001 a je splnená.

 
plnenie úloh z prílohy 1 (benchmarky) k júlu 2001 | počet úloh
priebežne plnené alebo splnené | 9
splnené čiastočne alebo v plnení s meškaním | 4
neplnené | 0
spolu | 13

V prílohe 2 (48 úloh) bolo k júlu 2001 splatných 33 úloh. Z nich:
3 úlohy sú priebežné, z nich 2 úlohy sa priebežne plnia, 1 sa neplnení. 
15 úloh je splnených, 6 úloh je v plnení, 3 úlohy sú plnené s meškaním, 3 úlohy sú splnené čiastočne a 3 úlohy nie sú splnené.

 

plnenie úloh z prílohy 2 
k júlu 2001

počet úloh

priebežne plnené alebo splnené | 23
splnené čiastočne alebo plnené s meškaním | 6
neplnené | 4
spolu | 33

 

 
 
Postupové štrukturálne ukazovatele (príloha č. 1 – benchmarky)
 
1.	1.                  Vláda svojím uznesením zavedie štvrťročné limity výdavkov verejnej správy. Prehodnotenie týchto limitov bude možné iba po konzultáciách s MMF. | spoločne so schválením Vyhlásenia | Splnené.
2.         Vláda svojím uznesením určí, že príjmy prevyšujúce rozpočtovanú úroveň pre rok 2001, sa použijú iba v prípade, že sa fiškálny deficit udrží na úrovni 3,9 % HDP. V tejto súvislosti sa akékoľvek prehodnotenie limitu výdavkov urobí po konzultáciách s MMF. Jedinou výnimkou z uvedenej zásady budú výdavky na krytie nákladov na likvidáciu dôsledkov živelných pohrôm a na financovanie dodatočných    výdavkov  vyplývajúcich zo zákonov v maximálnej výške 1,5 mld. Sk. | spoločne so schválením Vyhlásenia | Splnené.
3.	Vláda použije výnosy z privatizácie na „rozvojové programy“ iba v prípade, že sa fiškálny deficit v roku 2001 udrží na úrovni 3,9 % HDP. | priebežne v roku 2001 | Priebežne plnené.
4.	Vláda predloží parlamentu návrh zákona o štátnom dlhu a štátnych zárukách s tým, aby táto legislatíva nadobudla účinnosť od 1. 1. 2002. Tento zákon bude obsahovať ustanovenia o tom, že prípadné výnosy z budúcej privatizácie sa použijú výlučne na zníženie štátneho dlhu a financovanie reformy dôchodkového zabezpečenia, a o značnom znížení objemu štátnych záruk počas nasledujúcich niekoľkých rokov. | september 2001 | V plnení s meškaním. Návrh zákona je predložený na LRV.

5.	Z celkového počtu 12 štátnych (mimorozpočtových) fondov vláda zruší:
	•	osem fondov
 
	•	dva ďalšie fondy.

september 2001
december 2001

V plnení s meškaním. Uznesenie vlády SR č. 904 z 26. septembra 2001 k návrhu zákona o zrušení niektorých štátnych fondov, o niektorých opatreniach súvisiacich s ich zrušením a o zmene a doplnení niektorých zákonov. Návrh zákona bol predložený na rokovanie NR SR. Podľa návrhu zákona bude k 1.1.2001 zrušených deväť štátnych fondov, 1 fond bude zrušený k 1.1.2003

6.	Vláda zmení organizačnú štruktúru daňovej správy na základe odporúčaní MMF. | marec 2002 |
7.	7.                  Vláda zriadi daňový úrad pre veľkých daňovníkov v Bratislave. | december 2001 |

8.	8.                  Vláda rozhodne o inštitucionálnom usporiadaní bankového dohľadu.

pôvodne máj 2001
 
október 2001

V plnení. Rozhodnutie vlády o inštitucionálnom posiľňovaní bankového dohľadu v gescii NBS minimálne do konca r. 2002. Definitívne rozhodnutie o inštitucionálnom usporiadaní do 31. 10. 2001. Materiál bude predložený na rokovanie vlády 31.10.2001

9.	Orgán bankového dohľadu zaujme proaktívny prístup k bankovému dohľadu. Konkrétne pôjde o zavedenie novej stratégie a postupov dohľadu v súlade s plánom rozvoja funkcie dohľadu dohodnutého so Svetovou bankou v rámci pôžičky EFSAL. | september 2001 | Splnené. Materiál schválila Banková rada 19.10.2001. Prvá aktualizácia je plánovaná ku koncu decembra 2001.
10.	Orgán bankového dohľadu pripraví úhrnný plán získavania pracovníkov pri realizácii proaktívneho prístupu a zabezpečí uspokojivé výsledky pri nábore pracovníkov (20-25 %) podľa tohto plánu. Uskutoční sa opätovné hodnotenie prinajmenšom štyroch bánk pomocou nových postupov, pričom sa začne s najväčšími bankami, ktoré sa podľa ratingu CAMEL zatrieďujú medzi rizikové. | január 2002 |
11.	Orgán bankového dohľadu schváli novú politiku a plán realizácie nápravných opatrení v súlade so stratégiou dohľadu pripravenou pre vyššie špecifikované  štyri banky a v spolupráci s medzinárodnými odborníkmi na bankový dohľad. | január 2002 |
12.	Vláda odpredá najmenej 67 % akcií IRB strategickému investorovi/investorom, prípadne bude iniciovať postup alternatívneho riešenia. | december 2001 |
13.	Vláda zadefinuje optimálnu sieť inštitucionálnych zdravotníckych zariadení a sieť zariadení primárnej a sekundárnej ambulantnej starostlivosti. | Jún 2001 | Splnené. Ministerstvo zdravotníctva SR dňa 20.8.2001 schválilo materiál „Optimálna sieť zdravotníckych zariadení Slovenskej republiky“. Zadefinovanie siete z hľadiska jednotlivých inštitúcií a realizácia je v kompetencii MZ.
14.	Vláda zavedie stimulovanie efektívneho poskytovania lekárskej starostlivosti a tvorby cien liekov so zameraním na znižovanie nákladov na zdravotníctvo. | jún 2001 | V plnení s meškaním. Materiál „Informácia o stimulácii efektívneho poskytovania lekárskej starostlivosti a tvorby cien liekov so zameraním na znižovanie nákladov na zdravotníctvo“ vláda vzala na vedomie 15.8.2001.
15.	15.              Vláda schváli harmonogram postupného zvyšovania veku odchodu do dôchodku. | jún 2001 | Splnené. Uznesenie vlády SR č.941 z 3.10.2001 Harmonogramu vyrovnávania veku odchodu do dôchodku žien a mužov.

16.	Vláda schváli komplexný súbor opatrení na zvýšenie flexibility trhu práce a zamedzenie nelegálnej práce.

jún 2001

Čiastočne plnené: Uznesenie vlády SR č. 366 z 25.4.2001 k Návrhu opatrení zameraných na vyhľadávanie a potieranie nelegálnej práce, vrátane vyhodnotenia doterajšieho postupu“.
 
Materiál „Analýza príčin nedostatočnej flexibility trhu práce a návrhy na zvýšenie flexibility trhu práce“ vláda vzala na vedomie 15.8.2001.

17.	Vláda schváli komplexný model zavedenia trojpilierového systému dôchodkového zabezpečenia. | marec 2002 |
18.      Vláda ponúkne na predaj 49 % štátneho podielu v troch spoločnostiach na rozvod elektrickej energie. | december 2001 |
19.	Vláda ponúkne na predaj 49 % štátneho podielu v Slovenskom plynárenskom priemysle. | september 2001 | Splnené. 30.8.2001 denníky Financial Times a Handelsblatt zverejnili inzeráty s ponukou na predaj 49% podielu v SPP.
20.	Vláda zriadi nezávislý regulačný orgán sieťových odvetví. | december 2001 | Splnené. Úrad vznikol 1. 8. 2001 s účinnosťou „Zákona o regulácii v sieťových odvetviach“.

 
Úlohy vyplývajúce z Vyhlásenia o hospodárskej politike
 
Bod č. | Zodpovedný | Úloha | Termín |

15

ministerka financií

Predložiť na rokovanie vlády návrh zákona o finančnej kontrole.

apríl 2001

Splnené. Uznesenie vlády SR č. 456 
z 23. mája 2001 k návrhu zákona o finančnej kontrole a vnútornom audite a o zmene a doplnení niektorých zákonov

14

Predložiť na rokovanie vlády návrh legislatívy, ktorá limituje možnosti miestnych a regionálnych samospráv vypožičiavať si prostriedky.

máj 2001

Splnené. Uznesenie vlády SR č. 558
z 20. júna 2001 k návrhu zákona, ktorým sa mení a dopĺňa zákon NR SR č. 303/1995 Z.z. o rozpočtových pravidlách v znení neskorších predpisov

17

Predložiť na rokovanie vlády novelu zákona o spotrebnej dani z vín.

máj 2001

Splnené. Uznesenie vlády SR č. 370
z 2. mája 2001 k návrhu zákona, ktorým sa mení a dopĺňa zákon NR SR č. 309/1993 Z.z. o spotrebnej dani z vína v znení neskorších predpisov

12

Predložiť na rokovanie vlády návrh štátneho rozpočtu na rok 2002.

jún 2001

Splnené. Uznesenie vlády SR č. 790 
z 30. augusta 2001 a č. 935 z 3. októbra 20001 k návrhu štátneho rozpočtu na rok 2002.

15 | | Zabezpečiť účasť zástupcov MF SR v dozorných radách podnikov, ktorým bola poskytnutá štátna záruka. | jún 2001 | V plnení.
17 | | Predložiť na rokovanie vlády novelu zákona o DPH. | jún 2001 | Splnené. Uznesenie vlády SR č. 671 z 18. júla 2001 k návrhu zákona, ktorým sa mení a dopĺňa zákon NR SR č. 289/1995 Z.z. o dani z pridanej hodnoty v znení neskorších predpisov
37 | | Vypracovať analýzu rozdielov medzi slovenskými a medzinárodnými účtovnými štandardmi. | jún 2001 | Splnené. Analýza bola predložená do porady vedenia MF SR dňa 28.6.2001 a na Úrad vlády SR dňa 29.6.2001.

18

Pokračovať v komplexnej reforme daňovej správy s cieľom znížiť počet miestnych daňových úradov, zaviesť jednostupňové priame riadenie v daňovej správe a posilniť vedenie Daňového riaditeľstva SR.

pôvod. august 2001
 
október 2001

V plnení. Termín splnenia posunutý do 31.10.2001.

18

Predložiť na rokovanie vlády legislatívnu úpravu umožňujúcu zriadenie Útvaru na odhaľovanie a vyšetrovanie daňových trestných činov.

pôvod. august 2001
 
október 2001

V plnení. Termín splnenia posunutý do 31.10.2001.

8 | | Predložiť na rokovanie vlády vyhodnotenie fiškálneho vývoja v 1. polroku 2001. | september 2001 | Splnené. Materiál „Vyhodnotenie fiškálneho vývoja v 1. polroku 2001 a predpoklad vývoja do konca roka 2001“ predložený na rokovanie vlády dňa 24.9.2001.

12

Predložiť na rokovanie vlády rozpočet všeobecnej vlády na rok 2002.

september 2001

Splnené. Uznesenie vlády SR č. 790 
z 30. augusta 2001 a č. 935 z 3. októbra 20001 k návrhu štátneho rozpočtu na rok 2002.

13 | | Založiť agentúru na riadenie dlhu a likvidity. | december 2001 |
17 | | Predložiť na rokovanie vlády novelu zákona o zdaňovaní  medziproduktov v súlade so smernicami EÚ | december 2001 |
13 | | Dokončiť tender  na zavedenie  informačného systému projektu štátnej pokladnice, rozbehnúť pilotné testovanie ostatných komponentov projektu a zahrnúť do úvodných krokov projektu  aj ostatné inštitúcie verejného sektora. | december 2001 |
16 | | Zabezpečiť mesačné zverejňovanie výsledkov hospodárenia štátneho rozpočtu. | priebežne v roku 2001 | Priebežne plnené.
17 | | Posilniť kontrolu nadmerných refundácií DPH a vylepšiť výber DPH. | priebežne v roku 2001 | Priebežne plnené.
18 | | Previesť správu nad spotrebnými daňami  z minerálnych olejov a mazív do pôsobnosti colných úradov. | január 2002 |
37 | | Predložiť na rokovanie vlády návrh novely zákona o účtovníctve. | júl 2002 |
19 | minister zdravotníctva | Predložiť na rokovanie vlády návrh optimálnej siete poskytovateľov zdravotnej starostlivosti | máj 2001 | Úloha splnená v gescii ministerstva. Zadefinovanie siete z hľadiska jednotlivých inštitúcií a následná realizácia je v kompetencii MZ.
19 | | Zabezpečiť nezvyšovanie zadĺženosti systému zdravotnej starostlivosti v súlade so zákonom o štátnom rozpočte pre rok 2001 | priebežne v roku 2001 | Neplnené.
20 | minister školstva | Predložiť na rokovanie vlády návrh spôsobu financovania vysokoškolského štúdia. | apríl 2001 | Splnené. Ministerstvo školstva predložilo dokument „Analýza k alternatívam možného zavedenia poplatkov na vysokých školách“. Zákon o VŠ bude predložený na rokovanie vlády.
20 | | Zriadiť Agentúru na podporu vedy a techniky. | máj 2001 | Splnené. Zákonom 203/2001 zo 17. 5. 2001 agentúra vznikla 1. 7. 2001.
20 | | Predložiť na rokovanie vlády návrh opatrení, ktoré zvýšia motiváciu  škôl na využívanie svojich priestorov mimo vyučovacieho procesu. | jún 2001 | Splnené čiastočne. Problém má riešiť zákon o vysokých školách. Problematika stredných a základných škôl je riešená v materiáli MŠ z 29.6.2001, materiál je v rozporovom konaní.
20 | | Predložiť na rokovanie vlády návrh opatrení, ktorými sa prehodnotí  podpora sociálnej infraštruktúry v školstve a oddelí sa financovanie sociálnej infraštruktúry od financovania vzdelávania. | jún 2001 | Splnené čiastočne návrhom zákona o vysokých školách.
20 | | Predložiť na rokovanie vlády návrh opatrení, ktorými sa znemožní zneužívanie štatútu študenta. | jún 2001 | Splnené čiastočne návrhom zákona o vysokých školách.
23 | minister práce, sociálnych vecí a rodiny + ministerka financií | Započať realizáciu projektu spoločného výberu odvodov Sociálnej poisťovne a Národného úradu práce v spolupráci so Svetovou bankou. | jún 2001 | V plnení s meškaním. Záverečné rokovanie o pôžičke sa predpokladajú v novembri 2001. Účinnosť zmluvy od marca 2002.
21 | minister práce, sociálnych vecí a rodiny | Predložiť na rokovanie vlády návrh zákona o sociálnom poistení. | október  2001 | V plnení. Návrh zákona je v medzirezortnom pripomienkovom konaní.
23 | | Na základe organizačného a personálneho auditu reštrukturalizovať Sociálnu poisťovňu. | december 2001 |
25 | minister dopravy | Predložiť na rokovanie vlády návrh vyriešenia finančných vzťahov štátu a ŽSR. | máj 2001 | V plnení s meškaním. Rozporové konanie k „Návrhu vyriešenia finančných vzťahov štátu a ŽSR“ medzi Ministerstvom dopravy, pôšt a telekomunikácií a Ministerstvo financií.
25 | | Transformácia ŽSR na dve spoločnosti. | júl 2001 | V plnení s meškaním. Podľa schválenej legislatívy sa transformácia ŽSR uskutoční k 1.1.2002
25 | | Predložiť na rokovanie vlády návrh všeobecne záväzného právneho predpisu k zákonu o cestnej doprave. | august 2001 | V plnení. Odklad termínu VZP bude prijaté do 90 dní po schválení novely zákona o cestnej doprave.
| | Predložiť na rokovanie vlády transformačné projekty na regionálne trate. | postupne do novembra 2001 | Neplnené. Ministerstvo dopravy, pôšt a telekomunikácií vypracovalo návrh na zrušenie tejto úlohy. Transformácia tratí má začať po implementácii reformy verejnej správy.
33 | minister hospodárstva | Transformácia  š. p. SPP  na akciovú spoločnosť. | máj 2001 | Splnené 1. 7. 2001
32 | | Vznik regulačného úradu pre sieťové odvetvia. | júl 2001 | Splnené. Úrad vznikol 1. 8. 2001 s účinnosťou „Zákona o regulácii v sieťových odvetviach“.
33 | | Transformovať  š. p. ZSE, SSE a VSE na akciové spoločnosti. | júl 2001 | Nesplnené.

33

Vyčleniť prenosovú sústavu a teplárne z a. s.  Slovenské elektrárne.

pôv. júl 2001
 
október 2001

V plnení.

32

Liberalizovať domáci trh s elektrickou energiou pre spotrebiteľov 
s ročnou spotrebou prevyšujúcou 500 GWh, 100 GWh a 40 GWh.

júl 2001, január 2002 a január 2003

Nesplnené.

32

Liberalizovať domáci trh s plynom pre spotrebiteľov 
s ročnou spotrebou prevyšujúcou  25 mil. m^3, 15 mil. m^3 a 5 mil. m^3.

január 2002, január 2003 a január 2004

33 | ministerka  privatizácie | Vláda odpredá 49% akcií SPP. | december 2001 |
33 | | Vláda odpredá 49% akcií Transpetrolu. | december 2001 |
26 | | Vláda odpredá 49% akcií väčšiny podnikov SAD. | december 2001 |
29 | | Vláda odpredá štátom kontrolovaný podiel v  Poštovej banke. | december 2001 |
29 | | Vláda odpredá štátom kontrolovaný podiel v Slovenskej poisťovni. | december 2001 |

39

minister pôdohospodárstva

Predložiť na rokovanie vlády návrh zákona o intervenčnej agentúre a organizovaní a podpore poľnohospodárskych trhov.

máj 2001

Splnené. Uznesenie vlády SR č. 670
z 18. júla 2001 k návrhu zákona o organizovaní trhu s vybranými poľnohospodárskymi výrobkami.

39 | | Predložiť na rokovanie vlády trhové poriadky pre mlieko, obiloviny a cukor. | máj 2001 | Splnené. Materiál „Informácia o trhových poriadkoch pre obilniny, cukor a mlieko v SR“ vláda zobrala na vedomie 13.6.2001.
39 | | Predložiť na rokovanie vlády trhové poriadky pre víno, ovocie a zeleninu. | december 2001 |
39 | | Uplatniť osobitný systém financovania poľnohospodárstva. | január 2002 |
39 | | Vznik intervenčnej agentúry. | január 2002 |